“สุเชษฐ์” แนะจับตา “ดาวโจนส์” ชี้ชะตาหุ้นไทย มอง 1,540 เอาอยู่ ชูสะสม “โรงกลั่น-ปิโตรฯ”
"สุเชษฐ์" แนะจับตา "ดาวโจนส์" ชี้ชะตาหุ้นไทย มอง 1,540 เอาอยู่ ชูสะสม "โรงกลั่น-ปิโตรฯ"
"สุเชษฐ์" แนะจับตา "ดาวโจนส์" ชี้ชะตาหุ้นไทย มอง 1,540 เอาอยู่ ชูสะสม "โรงกลั่น-ปิโตรฯ"
13 พ.ค. 2564

นายสุเชษฐ์ สุขแท้ รองกรรมการผู้จัดการ ฝ่ายมีเดียร์มาเก็ตติ้ง บริษัทหลักทรัพย์ เอเอสแอล จำกัด เปิดเผยกับ “ข่าวหุ้นธุรกิจออนไลน์” ผ่านข่าวหุ้น TV Online รายการ “แก๊ง 4 โมงเย็น” ในวันนี้ (13 พ.ค.) ว่า คาดดัชนีตลาดหุ้นไทยปรับตัวลงแรงในช่วงบ่ายวันนี้ เป็นไปตามตลาดหุ้นต่างประเทศที่ปรับตัวลง จากความกังวลตัวเลขเงินเฟ้อของสหรัฐฯ ออกมาสูงมากกว่าคาด ซึ่งส่วนตัวมองว่าเป็นการแพนิคมากเกินไป
อย่างไรก็ตาม มองโอกาสที่ตลาดหุ้นไทยจะปิดตลาดวันนี้อยู่ที่ประมาณ 1,540 จุด และคาดว่าในวันพรุ่งนี้ (14 พ.ค.) ดัชนีตลาดหุ้นไทยจะยังคงปรับตัวลงต่อ เนื่องจากตลาดหุ้นในภูมิภาคยังคงปิดในแดนลบ และคาดจะมีแรงขายออกมาก่อนวันหยุดสุดสัปดาห์ พร้อมจับตาความเคลื่อนไหวของดัชนีดาวโจนส์ เนื่องจากอาจส่งผลกระทบต่อเนื่องมาถึงดัชนีตลาดหุ้นไทยด้วยเช่นกัน ทั้งนี้มองกรอบดัชนีไว้ที่ 1,540 – 1,570 จุด แนะนำหุ้นในกลุ่มโรงกลั่นและปิโตรเคมี
 